Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 771

151. Az, hogy mely eredményesség-növekedést kell figyelembe venni annak értékelésénél, hogy a közös értékesítési megállapodás mentességet élvezhet-e, a tevékenység jellegétõl függ. Az árrögzítés általában nem igazolható, kivéve, ha más értékesítési funkciók integrálásához elengedhetetlenül szükséges, és ez az integráció lényeges eredményesség-növekedéssel jár. A megvalósult eredményesség-növekedés mértéke többek között a közös értékesítési tevékenység jelentõségétõl függ a szóban forgó termék általános költségszerkezetéhez képest. A közös forgalmazás így a széles körben elterjedt fogyasztási cikkek gyártóinak számára nagyobb valószínûséggel jár jelentõs eredményesség-növekedéssel, mint a korlátozott számú felhasználó által vásárolt ipari termékek gyártóinak számára.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes